Lav et referat af nedenstående tekst:

Tekst:
Var det en hovedfangst eller en bifangst, da svenske fiskere fangede to kæmpetun 20 sømil nord for Hirtshals onsdag? Svaret på det spørgsmål kan enten blive indbringende eller koste dyrt for fiskerne, som ikke havde anden fangst med ind, selvom de egentlig var ude for at fange sild. Torsdag morgen var der auktion, og de to krabater på 221 kilo og 175 kilo blev solgt for henholdsvis 152 kroner pr. kilo og 150 kroner pr. kilo. Det betyder, at fisken på 221 kilo endte med at gå for 33.592 kroner, mens den på 175 kilo blev solgt for 26.250 kr. Indtil det er afgjort, om fangsten er lovlig eller ej, beholder Hirtshals Fiskeauktion pengene fra salget. Det er kun 20 dage siden at en tun på 204 kilo blev solgt på Hanstholm Fiskeauktion. Her var prisen knap 125.000 kroner. Det svarer til en kilopris på 610 kroner. Det er sjældent, der dukker tun op i Nordsøen. Simon Madsen, der er formidlingschef og dykker ved Nordsø Oceanariet, har et bud på, hvorfor der nu er fanget tre styk på kort tid. - Temperaturerne i Nordsøen stiger lige så langsomt, og det kan måske være en af forklaringerne på, at de pludselig er dukket op, siger han. Han mødte selv op på auktionen med håb om at kunne tage hovedet med tilbage til Nordsøen Oceanariet til brug i undervisning. Se hans reaktion på kæmpetunene her:

Referat:
To tun blev torsdag morgen solgt på Hirtshals Fiskeauktion. Tunene er måske fanget på ulovlig vis, og derfor kan fiskerne enten indkassere 60.000 kroner – eller en bøde.